A nő már napok óta a Szent László Kórházban van elkülönítve.

A rendkívüli intézkedésekről a szerdai kormányülésen dönthet a kormány.

Az orvosi kamara szerint elégtelen a háziorvosok és az egészségügyi dolgozók védelme, így összeomolhat az ellátás egy járványban. A kormányt döntéshozatalra, a lakosságot otthonmaradásra kérik.

Dékáni utasítás alapján távolléti oktatást rendeltek el két napra az ELTE társadalomtudományi karán, olvasható az intézmény honlapján.

"A Társadalomtudományi Karon 2020. március 16-án és 17-én teszt jelleggel minden tanórát távolléti oktatásban kell megtartani a meglévő oktatást támogató felületek (Coospace, Canvas, MeetStreet, Moodle) vagy a Microsoft Office 'Teams' alkalmazás használatával, amiről a kurzus hallgatóit Neptun üzenetben tájékoztatni kell" - írják a közleményben.

A kar szerint a hallgatók az oktatói utasításokban meghatározottak szerint kötelesek teljesíteni tanulmányi kötelezettségeiket, beleértve ebbe az oktatást támogató alkalmazások telepítését és az oktatást támogató felületek aktív használatát.

A kormány szerdán országos veszélyhelyzetet rendelhet el, ez pedig az oktatási intézmények működését is érintheti.